Diari Oficial de la Generalitat Valenciana


Sumari del DOGV 9777, del 30-01-2024 (2024/723)

RESOLUCIÓ de 26 de gener de 2024 de la Direcció General d'Esport, per la qual s'accepta la renúncia formulada per la persona adjudicatària corresponent a una beca per a la realització de pràctiques professionals en la Direcció General d'Esport.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9777

Data del DOGV
:   30-01-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/723


Data del document
:   26-01-2024

Organisme emissor
:   Vicepresidència Primera i Conselleria de Cultura i Esport

Tipus de document
:   Resolució

Anàlisi jurídica

 Descriptors 

:   * Vicepresidència Primera i Conselleria de Cultura i Esport

RESOLUCIÓ de 26 de gener de 2024 de la Direcció General d'Esport, per la qual s'accepta la renúncia formulada per la persona adjudicatària corresponent a una beca per a la realització de pràctiques professionals en la Direcció General d'Esport. [2024/723]  
Mitjançant la Resolució de 19 de setembre de 2022, de la Direcció General d'Esport, es van concedir cinc beques per a la realització de pràctiques professionals en esta direcció general (DOGV núm. 9435, de 26.09.2022). Estes havien sigut convocades per la Resolució de 29 de març de 2022, de la Direcció General d'Esport (DOGV 9312, de 04.04.2022), a l'empara de l'Orde 70/2016, de 15 de novembre, de la Conselleria d'Educació, Investigació, Cultura i Esport, i del Decret 132/2009, de 4 de setembre, del Consell.  
Per mitjà de la Resolució de 28 de setembre de 2023, de la Direcció General d'Esport, es va adjudicar la beca vacant del grau de Ciències de l'Activitat Física i de l'Esport per a la realització de pràctiques professionals (DOGV núm. 9702, d'11.10.2023) en la Direcció General d'Esport, a Joan Matoses i Granell, pel període comprés entre l'1 d'octubre de 2023 i el 30 de setembre de 2024, tots dos inclosos.   
  
Vist l'escrit de renúncia que va presentar el becari Joan Matoses i Granell amb DNI XXX6146XX, amb data 23 de gener de 2024, beneficiari d'una de les beques per a la realització de pràctiques professionals en esta direció general.  
D'acord amb el que s'estableix en el resolc segon de la Resolució de 19 de setembre de 2022, de la Direcció General d'Esport (DOGV 9435, 26.09.2022), pel qual es va constituir una borsa de reserva prioritzada en funció de la puntuació obtinguda per a cobrir les vacants produïdes per renúncies, abandons, incompliment d'obligacions o qualsevol altra incidència, i que apareixen com a annex II de la citada resolució, resolc:  
  
  
Primer  
Considerar finalitzada l'adjudicació de la beca per a la realització de pràctiques professionals en la Direcció General d'Esport, de Joan Matoses i Granell, amb data 4 de febrer de 2024, i serà este dia, l'últim en què es serà beneficiari de la beca.  
  
Segon  
Deixar sense cobrir la vacant produïda en la Direcció General d'Esport per haver-se esgotat la borsa de reserva.  
  
Tercer  
La publicació d'esta resolució produirà els efectes de notificació a les persones interessades, d'acord amb el que es disposa en els articles 40 i següents de la Llei 39/2015, d'1 d'octubre, del procediment administratiu comú de les administracions públiques, i s'inserirà la informació corresponent en la seu electrònica de la Generalitat  
  
Quart  
De conformitat amb el que establixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra esta resolució, que posa fi a la via administrativa, es podrà interposar un recurs potestatiu de reposició, o plantejar directament un recurs contenciós administratiu, en els terminis i davant els òrgans que s'indiquen a continuació, sense perjudici que es puga interposar qualsevol altre recurs que es considere oportú:  
a) El recurs potestatiu de reposició s'haurà d'interposar davant el mateix òrgan que l'haja dictat, en el termini d'un mes a comptar a partir de l'endemà de la publicació d'esta resolució en el Diari Oficial de la Generalitat Valenciana .  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar a partir de l'endemà de la publicació d'esta resolució en el Diari Oficial de la Generalitat Valenciana .  
  
València, 26 de gener de 2024.- El director general d'Esport (p.d. Resolució 13 d'abril de 2022, DOGV 9328, 29.04.2022): Luis Cervera Torres.